สังคมข่าวหุ้น
*... ดัชนีตลาดหุ้นไทยปิดที่ระดับ 1,328.53 จุด เพิ่มขึ้น 12.79 จุด มูลค่าการซื้อขาย 61,281.13 ล้านบาท ติดตามตัวเลขเศรษฐกิจของทั่วโลก, การประชุมคณะกรรมการนโยบายการเงิน (กนง.) รวมถึงติดตามการทอยประกาศผลประกอบการของบริษัทจดทะเบียนต่อไป ...
2 ส.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,328.53 จุด เพิ่มขึ้น 12.79 จุด มูลค่าการซื้อขาย 61,281.13 ล้านบาท ติดตามตัวเลขเศรษฐกิจของทั่วโลก, การประชุมคณะกรรมการนโยบายการเงิน (กนง.) รวมถึงติดตามการทอยประกาศผลประกอบการของบริษัทจดทะเบียนต่อไป …
*… SICT พุ่งแรง 4.76 บาท เพิ่มขึ้น 14.98% ชนซิลลิ่งต่อเป็นวันที่ 2 หลังจากที่เข้าเทรดในตลาดหลักทรัพย์ mai ในกลุ่มเทคโนโลยี เป็นวันแรกเมื่อวันที่ 30 ก.ค. 2563 โดยเปิดและปิดตลาดที่ราคาซิลลิ่ง 4.14 บาท ปรับเพิ่มขึ้น 200% จากราคาเสนอขายหุ้นสามัญเพิ่มทุนให้แก่ประชาชนทั่วไปเป็นครั้งแรก (IPO) ที่ราคา 1.38 บาท/หุ้น คาดสะท้อนถึงความเชื่อมั่นในศักยภาพการเติบโตของธุรกิจในอนาคตและเทคโนโลยีของบริษัท ประกอบกับมีเป้าหมายรายได้เติบโตเฉลี่ย 20% ต่อปี หรือเติบโต 2 เท่า ใน 4 ปีข้างหน้า จะทำให้ในปี 2567 มีรายได้กว่า 600 ล้านบาท จึงทำให้เป็นที่น่าสนใจของนักลงทุนเป็นอย่างมาก  …
*… ราคาหุ้น NOK ดิ่งติดฟลอร์ 0.72 บาท ลดลง 14.29%  หลังแจ้งยื่นคำร้องขอฟื้นฟูกิจการต่อศาลล้มละลายกลาง โดยศาลรับคำร้องแล้วเมื่อวันที่ 30 ก.ค. 2563 ซึ่งนัดไต่สวนคำร้องวันที่ 27 ต.ค. 2563  ด้วยหนี้สิน 2.6 หมื่นล้านบาท มากกว่าทรัพย์สินที่มีอยู่ 2.3 หมื่นล้านบาท ประกอบกับสถานการณ์การระบาดเชื้อไวรัสโควิด-19 ส่งผลกระทบต่อธุรกิจ หลังรัฐบาลประกาศเคอร์ฟิว หลายประเทศไม่สามารถทำการบินได้ ทำให้รายได้หายไป แต่ยังมีภาระค่าใช้จ่ายอยู่มาก …
*… ล่าสุดเมื่อวันที่ 31 ก.ค.ที่ผ่านมา หุ้น AGE เทรดพาร์ใหม่ที่ 0.50 บาท จากเดิมที่ 0.25 บาท โดยการรวมหุ้นในอัตราหุ้นเดิม 2 หุ้น เท่ากับหุ้นใหม่ 1 หุ้น ส่งผลให้ราคาหุ้นวันแรกที่เทรดพาร์ใหม่ ทรงตัวอยู่ที่ 1.38 บาท ด้าน “พนม ควรสถาพร” ส่งซิกแนวโน้มธุรกิจทั้งถ่านหิน และโลจิสติกส์ด้านการขนส่งในครึ่งปีหลังส่อแววไปได้สวย หากพิจารณาความแข็งแกร่งทางการเงิน บอกได้คำเดียวว่าไม่ธรรมดา เพราะมีกำไรสะสมในมือสูงกว่า 600 ล้านบาท   …
*… EA เปิดตัว MINE Smart Ferry ที่ได้จดทะเบียนเป็นเรือพลังงานไฟฟ้าเป็นลำแรกของไทย ด้วยความจุผู้โดยสารกว่า 200 คน โดยออกแบบและผลิตโดยคนไทย 100% สร้างเสร็จสมบูรณ์พร้อมให้บริการเป็นลำแรกของประเทศเร็ว ๆ นี้ ขับเคลื่อนด้วยพลังงานไฟฟ้าจากแบตเตอรี่ลิเทียมไอออนขนาด 800 KWh ที่ผลิตได้จากบริษัทในกลุ่ม EA โดยนำเทคโนโลยีการชาร์จ DC Fast Charger ของ EA Anywhere ที่ทันสมัยที่สุดของกลุ่ม EA ที่สามารถชาร์จเร็วทั้งเรือและรถบัสไฟฟ้าได้ภายใน 15-20 นาที  …
*… ” ไอแอนด์ไอ กรุ๊ป” หรือ IIG บริษัทที่ปรึกษาด้านดิจิทัลและเทคโนโลยีชั้นนำของประเทศไทย  เตรียมเข้าเทรดในตลาดหลักทรัพย์ mai  ในหมวดเทคโนโลยี วันที่ 6 ส.ค. 2563  ด้วยจำนวนหุ้นไอพีโอ  25 ล้านหุ้น ราคา 6.60 บาท/หุ้น คิดเป็นอัตราส่วนราคาต่อกำไรสุทธิ (P/E) 12.05 เท่า เป็นระดับราคาที่เหมาะสมกับปัจจัยพื้นฐาน และงบการเงินที่แข็งแกร่ง สอดคล้องกับสภาวะของตลาดหลักทรัพย์ฯ ในปัจจุบัน น่าจับตาราคาหุ้น IIG วันแรกจะตามรอย SICT หรือไม่ ที่เข้าเทรดวันแรกราคาปรับเพิ่มขึ้นถึง 200%   …
*… ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดยบูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz….
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น